OzLabs/hebrew-wiki-articles huggingface dataset:
מיכאיל יעקובלביץ' ואליאנסקי

מיכאיל יעקובלביץ' ואליאנסקי (25 במאי 1915 – 23 ביוני 1987), היה איש צבא סובייטי שהשתתף במלחמת העולם השנייה, מפקד כיתת מקלעים של גדוד סיור מס' 932 באוגדת סיור מס' 252 של הארמייה ה-46 בחזית האוקראינית השנייה שקיבל עיטור גיבור ברית המועצות, סגן זוטר.

== ביוגרפיה ==
נולד למשפחת פועלים יהודים. בשנת 1936 סיים את לימודיו בבית הספר הטכני לאווירופוטוגאודזיה (צילום אוויר), עבד כטכנאי גיאודזיסט. בצבא האדום מאז 1937. בוגר בית הספר לחיל הרגלים הצבאי בשנת 1939.

השתתף במלחמה העולם השנייה מיוני 1941 עד שנפצע בדצמבר אותה השנה. בהמשך שולב בחזית הערבה. לאחר שנפצע בפעם השנייה והחלים צורף לארמייה ה-52 ואחר כך לארמייה הרביעית המעוטרת.

בליל 30 במרץ 1945, כיתת מקלעים בפיקודו הייתה אחת הראשונות שצלחו דנובה ליד העיירה קומרנו שבסלובקיה. לאחר שתפסו מובלעת בצד הימני של הנהר, מקלעי המכונה השתלטו על העיר בקרבות. על כך הוענק לו עיטור גיבור ברית המועצות ב-15 במאי 1946. נפצע פעמיים במהלך המלחמה.

לאחר המלחמה שוחרר מן הצבא הפעיל. בהמשך חי ועבד בסבסטופול.

==הערות שוליים==

קטגוריה:יהודים מעוטרי גיבור ברית המועצות
קטגוריה:מקבלי עיטור הכוכב האדום
קטגוריה:מקבלי עיטור לנין
קטגוריה:מקבלי עיטור המלחמה הפטריוטית הגדולה
קטגוריה:יהודים אנשי הצבא האדום במלחמת העולם השנייה
קטגוריה:רוסים שנולדו ב-1915
קטגוריה:סובייטים שנפטרו ב-1987
נוצבו

נוצבו או נוסיבו (ידוע גם בתור נוֹצֶבּוֹ; מקור המילה בלטינית ופירושה "לפגוע" או "אני אפגע") הוא אפקט המתרחש כאשר קיימת ציפייה לתופעה שלילית, וציפייה זו מביאה בפועל לתוצאה שלילית נוספת אילולי הייתה הציפייה. לדוגמה, אדם שלוקח תרופות, ונאמר לו על תופעות לוואי שלא קיימות או בדרך כלל מאוד לא חמורות, עלול (בגלל האפקט) לסבול מהחמרה בתופעות ואף לסבול מתופעות לוואי חדשות.

למעשה, זהו האפקט ההפוך מפלצבו, ובדומה לו, גם הוא יכול להשפיע בצורה משמעותית על הגוף.

== גורמים ==
אפקט הנוצבו יכול להיגרם על ידי מספר גורמים ובהם:

* דיסאינפורמציה. <ref></ref><ref></ref>
* אמונה טפלה. <ref></ref>
* הַשָּׁאָה.<ref></ref>
* חוסר אמון בגורם המטפל. <ref></ref>
* דעה קדומה/סטריאוטיפ.<ref></ref>
* אירועי עבר.<ref></ref>
* חוסר בחירה של אופן הטיפול.<ref></ref>
* למידה באמצעות צפייה. <small>(אנ')</small> <ref></ref>
* היפוכונדריה <ref></ref> (קשר ישיר לחרדות מסוגים נוספים לא חד משמעי, או זניח ביחס לשאר הגורמים <ref></ref>).

לעיתים, ידיעה או הזכרה של האפשרות לגורם שלילי בלבד מספיקה.<ref></ref><ref></ref>

== אתיקה ==
יש חוקרים הטוענים שקיימת בעיה אתית בנושא. נטען שכיוון שבדרך כלל לכל טיפול רפואי דרושה הסכמה מודעת של המטופל, במקרה בו האפקט קיים, ההסכמה המודעת עלולה להוביל להידרדרות במצבו של מטופל. הדבר יוצר דילמה מוסרית כיצד ניתן לעדכן את המטופל בצורה נכונה ומוסרית אם קיים הסיכון שעצם העדכון עצמו יכול להוות גורם שלילי שיפגע בו.

קיים גם תיעוד למחקרים שהובילו לכאב אמיתי בניסויים שנערכו, בהם פיזית לא נעשה למטופלים דבר. הנושא מעלה דילמות מוסריות רבות ומאתגר את הגדרות זכויות המטופל בנוגע למה שאסור ומה שמותר בניסויים.

== ראו גם ==
* פלצבו
* הסכמה מדעת
* ניסויים בבני אדם

==קישורים חיצוניים==

* 
* 

==הערות שוליים==

קטגוריה:מחקר רפואי
קטגוריה:אנתרופולוגיה
לוקסטורנה

לוקסטורנה (באנגלית: Luxturna, גם: Voretigene neparvovec) היא תרופה גנטית לטיפול ברטיניטיס פיגמנטוזה (גן RPE65) וב.<ref name="Luxturna FDA label"></ref> התרופה פותחה על ידי חברת התרופות ספארק ובית החולים לילדים בפילדלפיה.<ref></ref><ref></ref> זהו הטיפול הגנטי הראשון שאושר על ידי מנהל המזון והתרופות האמריקאי (FDA).<ref name="NPR"></ref>

רטיטיניס פיגמנטוזה ותסמונת לבר הן הפרעות תורשתיות הגורמות לתהליך עיוורון פרוגרסיבי. הטיפול הגנטי משפר משמעותית את הראייה אצל המטופלים.<ref></ref> הטיפול ניתן כזריקה לתוך הרשתית.

== היסטוריה ==
החוקרים, בני הזוג ז'אן בנט ואלברט מגווייר, עבדו במשך עשרות שנים על מחקרים בנושא עיוורון מולד, מחקר שהגיע לשיאו באישור הטיפול חדש, לוקסטורנה.<ref></ref>

לוקסטורנה הוגדרה על-ידי ה-FDA כתרופה יתומה עבור תסמונת לבר ורטיניטיס פיגמנטוזה.<ref name="adis"></ref><ref></ref> בקשת רישיון להפצה הוגשה ל-FDA ביולי 2017 עם בקשה למתן עדיפות. תוצאות הניסוי הקליני שלב III פורסמו באוגוסט 2017. ב-12 באוקטובר 2017, פאנל ייעוץ מרכזי למינהל המזון והתרופות (FDA), המורכב מ-16 מומחים, המליץ פה אחד על אישור הטיפול.<ref></ref> ה-FDA האמריקאי אישר את התרופה ב-19 בדצמבר 2017.<ref></ref> עם מתן האישור, חברת התרופות ספארק החלה בטיפול בעיקר בילדים הסובלים מהמחלה.<ref></ref>

המכירה המסחרית הראשונה של לוקסטורנה הייתה גם המכירה הראשונה של מוצר גנטי כלשהו בארצות הברית, התרחשה במרץ 2018.<ref name=":1"></ref> מחיר הטיפול דאז הוכרז כ-425 אלף דולר לטיפול בודד.<ref></ref> התרופה אושרה לשימוש רפואי בארצות הברית בדצמבר 2017, באוסטרליה באוגוסט 2020<ref></ref> ובקנדה, באוקטובר 2020.<ref></ref>

בישראל הוכנסה התרופה לסל הבריאות בשנת 2020. עברו את הטיפול כ-10 מטופלים מרביתם ילדים עד גיל 12.

== קישורים חיצוניים ==
* [https://davidson.weizmann.ac.il/online/sciencenews/אושר-טיפול-גֵני-ראשון-למחלת-עיניים-ניוונית אושר טיפול גֵני ראשון למחלת עיניים ניוונית] אתר מכון דוידסון לחינוך מדעי.
* [https://www.health.gov.il/UnitsOffice/HD/MTI/Drugs/risk/DocLib/Luxturna_patient_brochure_HEB_140221_approved.pdf לוקסטורנה], באתר משרד הבריאות.
* [https://www.ncbi.nlm.nih.gov/pmc/articles/PMC4561397/ The Status of RPE65 Gene Therapy Trials: Safety and Efficacy] באתר NCBI
* [https://eyewiki.aao.org/Voretigene_neparvovec-rzyl_(Luxturna%E2%84%A2) לוקסטורנה], באתר eyewiki

==הערות שוליים==

קטגוריה:תרופות לרפואת עיניים
קטגוריה:תרופות יתומות
סאיק מוטור

סאיק מוטור קורפוריישן, או SAIC (בסינית: 上汽集团, פיניין: Shàngqì jítuán, באנגלית: SAIC Motor Corporation) הוא תאגיד רב-לאומי ויצרן רכב בבעלות ממשלתית סינית עם משרדים ראשיים בשאנגחאי. חברת Fortune Global 100 ואחת מ"ארבע הגדולות" (יחד עם רכבי צ'אנגן, קבוצת FAW ותאגיד דונגפנג מוטור) של יצרניות הרכב הסיניות (כולן בבעלות המפלגה הקומוניסטית), לחברה היה היקף הייצור הגדול ביותר מכל יצרנית רכב סינית בשנת 2014, מייצרים יותר מ -4.5 מיליון כלי רכב.<ref></ref> תמהיל הייצור שלה אינו מוגבל לסקטור הצרכני, כאשר עד מיליון רכבי נוסעים מסוג SAIC הם טנדרים מסחריים. נכון ל-2021, SAIC היא יצרנית הרכב הסינית השנייה בגודלה ו-12 בעולם במונחי ייצור.

ל-SAIC שורשים עוד בשנותיה הראשונות של תעשיית הרכב הסינית בשנות הארבעים, כאשר SAIC הייתה אחת מיצרניות הרכב הבודדות בסין של מאו, וייצרה את שאנגחאי SH760. רכבי SAIC נמכרים תחת מגוון מותגים, כולל אלה של שותפיה למיזם משותף. שני מותגים בולטים בבעלות SAIC עצמה הם MG, מכונית רכב בריטית היסטורית, Roewe.

מחוץ לסין מוכרת SAIC רכבים רבים תחת מותג הרכב הבריטי שקנתה, "MG", אפילו בממלכה המאוחדת, ואף שאין להם קשר לחברת ורכבי MG המסורתיים. רכבים אלו מיוצרים בסין ובתאילנד.

ל-SAIC מוטור גם "מרכז חדשנות" בישראל (ח.פ 515886539).

==קישורים חיצוניים==
* 

== הערות שוליים ==

קטגוריה:חברות בבעלות ממשלת סין
קטגוריה:חברות הנסחרות בבורסה לניירות ערך בשנגחאי
יצחק בן ישראל (בגדאד)

רבי יצחק בן ישראל היה ראש ישיבת בגדד ומחבר פיוטים בתקופת הראשונים, במחצית הראשונה של המאה ה-13. אחד מפיוטיו הידועים הוא אֶתְוַדֶּה עַל עֲבֵרוֹת קַלּוֹת וַחֲמוּרוֹת, שנאמר בנוסח הספרדים בסליחות.
רבי יהודה אלחריזי כתב עליו (לאחר ביקורו בבגדד, לצד דברי ביקורת על שירתו): "מבחר משורריהם רבי יצחק בר ישראל ראש הישיבה, קצת שיריו חזקים וטובים". "ממבחר חכמיהם וחסידיהם רבי יצחק. בעל נפש יקרה ודרכו דרך ישרה".

שירתו אינה בנויה במשקל השירה הספרדית. השירים שהשתמרו ממנו הם בעיקר ווידויים ותוכחות.

מהרח"ו מביא בשער הכוונות שהאר"י לא היה אומר את הווידויים שחיברו רבי יצחק בן ישראל, וגם לא את שאר הפיוטים המאוחרים (אלא רק פיוטים קדומים כגון אלה שחיבר רבי אלעזר בירבי קליר). על כך מעיר רבי שמואל ויטאל שאביו היה אומר את הווידויים האלה כשהיה שליח ציבור.

==קישורים חיצוניים==
*.
* [https://dbs.anumuseum.org.il/skn/he/c6/e150502/אישיויות/אבן_שוויק_יצחק_בן_ישראל אבן שוויק, יצחק בן ישראל], באתר אנו - מוזיאון העם היהודי
* "[https://www.nli.org.il/he/manuscripts/NNL_ALEPH005534046/NLI עת אהבת אוהב]", באתר הספרייה הלאומית
* [https://www.nli.org.il/he/manuscripts/NNL_ALEPH000138347/NLI#$FL31753605 מחזור] ליום כיפור ובו הבקשה "רבונו של עולם מבין כל נסתר ונעלם"
* [https://beta.hebrewbooks.org/pdfpagefeed.aspx?req=43136&pgnum=333 ווידוי למנחה] של יום כיפור, באתר היברובוקס

==הערות שוליים==

קטגוריה:פייטנים
קטגוריה:בגדאד: רבנים
קטגוריה:רבנים: ראשונים
קטגוריה:רבנים עיראקים
תאונת האוטובוס בגשר נחלת יצחק

תאונת האוטובוס בגשר נחלת יצחק התרחשה ב-26 באוקטובר 1958. אוטובוס מלא בנוסעים נפל מגשר נחלת יצחק בתל אביב שהיה נטוי מעל נחל מוסררה (הידוע כיום כנחל אילון) אל תוך ערוץ הנחל. בתאונה, מהחמורות ביותר מאז קום המדינה, נספו 11 נוסעים (לפי גרסה אחרת – 13) וכ-40 נפצעו.

==התאונה==
===האירוע והשלבים שקדמו לו===
אוטובוס של חברת דן בקו 63, יצא בשעה 22:00 לערך מתחנה בחוף הים. האוטובוס, מדגם Chausson, נסע על הגשר, שאורכו היה כ-25 מטר ורוחבו חמישה מטר. במהלך הנסיעה, בסביבות השעה 22:30, האוטובוס סטה ימינה, עלה על מעקה הגשר, פרץ דרכו, ונפל מגובה של כעשרה מטרים אל תוך מימיו הרדודים של הנחל, שם נחת כשהוא הפוך על גגו ומעוך. באוטובוס היו בעת התאונה כ-50 נוסעים, ורק בודדים הצליחו להיחלץ ממנו בכוחות עצמם. מקצת הנפגעים נלכדו מתחת לאוטובוס.

===לאחר התאונה===
למקום הוזעקו כ-15 אמבולנסים וכן כבאים ושוטרים. הקדימו אותם אזרחים שהחלו לחלץ את הנפגעים מהאוטובוס ולהעלות אותם מערוץ הנחל. פינוי הנפגעים נמשך לאור זרקורים שהציבו הכבאים.

רוב הנפגעים הועברו לבית החולים הדסה, שעבר למצב חירום. פצועים אחרים הועברו לבתי החולים תל השומר, דונולו ובילינסון.

תחילה דיווחו העיתונים על שמונה הרוגים בתאונה. התברר כי הם היו בגילאים 17 עד 59, ורובם היו תושבי גבעתיים.

האוטובוס הניזוק הוצא מהנחל רק למחרת היום בשעות הצהריים.

==לאחר התאונה==
שר התחבורה משה כרמל מינה ועדת חקירה בת שלושה חברים לבדיקת התאונה. בראשה עמד האלוף אליהו בן חור, שהיה מהנדס במקצועו.

נהג האוטובוס הועמד בעקבות התאונה למשפט פלילי בבית משפט השלום בתל אביב. המשפט נפתח בינואר 1959 והתנהל עד מאי 1960. הנהג הורשע ונידון למאסר של שישה חודשים בפועל ועוד שישה חודשים על תנאי. רישיון הנהיגה שלו נפסל לשנה והוטל עליו קנס של 1,000 לירות.

הנפגעים ובני משפחותיהם הגישו תביעות פיצויים בגין התאונה נגד חברת דן.

==קישורים חיצוניים==
* אלי אלון, [https://www.news1.co.il/Archive/0024-D-125209-00.html אסון האוטובוס בואדי מוסררה 1958], באתר News1 מחלקה ראשונה, 31 בדצמבר 2017
* ידיעות מאתר עיתונות יהודית היסטורית:
** מעריב, 27 באוקטובר 1958:
*** [https://www.nli.org.il/he/newspapers/mar/1958/10/27/01/article/1 מספר הרוגי אסון "דן" עלה לתשעה]
*** [https://www.nli.org.il/he/newspapers/mar/1958/10/27/01/article/14 האסון על גשר מוצררה]
*** [https://www.nli.org.il/he/newspapers/mar/1958/10/27/01/article/6 הנהג: 'הרגתי אנשים, לא אוכל לחיות'] ([https://www.nli.org.il/he/newspapers/mar/1958/10/27/01/article/27 המשך])
** [https://www.nli.org.il/he/newspapers/ahr/1958/10/27/01/article/2 שמונה הרוגים ומעל ל-30 פצועים בתאונה קטלנית בנחלת-יצחק] ([https://www.nli.org.il/he/newspapers/ahr/1958/10/27/01/article/25 המשך]), על המשמר, 27 באוקטובר 1958
** [https://www.nli.org.il/he/newspapers/lmrv/1960/01/11/01/article/40 נסתיים משפט הנהג א. הפנר], למרחב, 11 בינואר 1960
** [https://www.nli.org.il/he/newspapers/lmrv/1960/05/22/01/article/75 שישה חודשי מאסר לנהג אוטובוס האסון במוצררה], למרחב, 22 במאי 1960

==הערות שוליים==

אוטובוס בגשר נחלת יצחק
קטגוריה:תל אביב: היסטוריה
קטגוריה:גבעתיים
קטגוריה:דן חברה לתחבורה ציבורית
קטגוריה:1958 בישראל
החברה הכללית לשיט באגם ז'נבה

החברה הכללית לשיט באגם ז'נבה (בצרפתית:Compagnie générale de navigation sur le Lac Léman) היא חברה שווייצרית שמפעילה ספינות באגם ז'נבה ומקשרת בין הערים על שפת האגם. מטה החברה ממוקם בלוזן.

החברה הוקמה בשנת 1873 תוך איחוד מספר חברות שפעלו באגם. למרות פיתוח מערכת רכבות באזור, הצי של החברה נותר להיות הכלי החשוב לתחבורה מקומית ולצורכי תיירות. עסקי החברה נפגעו במהלך מלחמת העולם הראשונה, ובמהלך מלחמת העולם השנייה היא אף הפסיקה את פעילותה ל-3 חודשים. הספינות שטות תחת דגל שווייץ, אך בהתקרב לשטחי צרפת מונף גם דגל צרפת.

צי החברה כולל בין היתר מספר ספינות שנבנו בתחילת המאה ה-20. בשנת 1999 חמש מהן קיבלו מעמד של "נכס לאומי היסטורי" ותפעול ספינות אלו מסובסד על ידי הממשל המקומי. לדעת ארגון "מורשת אגם ז'נבה" הן הפכו לחלק בלתי נפרד מהנוף. בשנת 2014 זכתה החברה בפרס של "אאורופה נוסטרה". על הספינה Savoie נערכים סיורי שיט גסטרונומי בהם מוגשים בישולים של פיליפ שברייה. בשנת 2019 ספינות אלו והמסעדות שעל הספינות זכו בפרס של הוועדה הבינלאומית למונומנטים ולאתרים.

==צי החברה==
{| class="wikitable" style="text-align: center;"
|-
| שם|| שנה || אורך || הספק (בכוח סוס)|| מס' נוסעים
|-
| La Suisse||1910||78.5||1380 || 1200
|-
| Simplon||1920||78.5||1380 || 1200
|-
| Montreux||1904||68.3||870 || 800
|-
| Savoie||1914||68||890 || 800
|-
| Rhone||1927||68||838 || 825
|-
| Helvétie||1926||78.5|| || 1400
|-
| Vevey||1907||66||691 || 750
|-
| Italie||1908||65.5||691 || 800
|-
| Lausanne||1991||78.8||2*1170 || 1500
|-
| Henry-Dunant||1963||50.2||2*489 || 700
|-
| Général-Guisan||1964||50.2||2*489 || 700
|-
| Chablais||1974||46.1||2*436 || 560
|-
| Ville-de-Genève||1978||47.2||2*540 || 560
|-
| Léman||1990||49.6||2*700 || 850
|-
| Valais||2008||30.8||2*970 || 200
|-
| Morges Lavaux||2006||30.8||2*970 || 200
|-
| Coppet Genève||2007||24.8||2*1401 || 120
|-
| Col-Vert||1960||28.3||394 || 130
|}

==קישורים חיצוניים==

קטגוריה:חברות שווייצריות
קטגוריה:אגם ז'נבה
ברברה אנרייט

ברברה אנרייט (באנגלית: Barbara Enright; נולדה ב-19 באוגוסט 1949) היא שחקנית פוקר אמריקאית מקצוענית ועורכת המגזין "Woman Poker Player". אנרייט היא אישה היחידה שהגיעה לשולחן הגמר של האירוע המרכזי באליפות העולם בפוקר והראשונה שזכתה בצמיד אליפות העולם בפוקר באירוע פתוח שאיננו לנשים או מוזמנים בלבד. סך הכל זכתה בשלושה צמידים לאורך הקריירה. בשנת 2007 נבחרה להיכל התהילה של הפוקר.

== קריירת פוקר ==
ב-1986 זכתה אנרייט בצמיד אליפות העולם בפוקר הראשון שלה, בטורניר סטאד לנשים, וזכתה ב-16,400 אלף דולר. ב-1994 היא שחזרה את ההישג וזכתה בצמיד השני שלה באותו הטורניר, ובפרס הראשון של 38,400 דולר, והייתה לאישה הראשונה אשר זכתה בשני צמידים.

ב-1995 הייתה לאישה הראשונה והיחידה אשר הגיעה לשולחן הגמר של האירוע המרכזי, בו היא סיימה במקום החמישי. ב-1996 הייתה לאישה הראשונה שזוכה בצמיד באירוע פתוח שאיננו לנשים או מוזמנים בלבד, כאשר ניצחה בטורניר פוט לימיט טקסס הולדם ובפרס של 180 אלף דולר, והייתה לאישה הראשונה אשר זכתה בשלושה צמידים.

ב-2007 הייתה לאישה הראשונה אשר נבחרה להיכל התהילה של הפוקר.

=== צמידי אליפות העולם בפוקר ===
{| class="wikitable"
!שנה
!הטורניר
!פרס
|-
|1986
|Women's Seven-Card Stud
|16,400 דולר
|-
|1994
|Women's Seven-Card Stud
|38,400 דולר
|-
|1996
|Pot Limit Hold'em
|180,000 דולר
|}

==קישורים חיצוניים==

== הערות שוליים ==

קטגוריה:שחקניות פוקר אמריקאיות
קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:חברי היכל התהילה של הפוקר
קטגוריה:חברות היכל התהילה של הפוקר לנשים
קטגוריה:אמריקאיות שנולדו ב-1949
קטגוריה:אמריקאים שנולדו ב-1949
TechSmith

טקסמית (באנגלית: TechSmith) היא חברה אמריקאית, העוסקת בפיתוח תוכנה לצילום מסך ועריכת וידאו.

החברה מעסיקה כ-334 עובדים ומספקת שירותים לכ-65 מיליון לקוחות בכל רחבי העולם.

משרדיה הראשיים נמצאים במישיגן, ארצות הברית.

== היסטוריה ==
טקסמית' הוקמה בשנת 1987, על ידי וויליאם המילטון (William Hamilton) במטרה לסייע בעריכת סרטוני וידאו למשתמשים מקצועיים וגם למי שאינו מומחה בכך.

בשנת 1990, שחררה החברה את המוצר הראשון שלה אל השוק.

=== מוצרי החברה ===
* Jing - תוכנה לשיתוף והקלטת מסך ועריכת וידאו.
* Screencast - שירות לאחסון תמונות וידאו.
* Snagit - תוכנה לצילום מסך, עריכת תמונות והוספת טקסטים.
* Camtasia - תוכנה לעריכת מצגות וסרטוני וידאו.
* Relay - תוכנה להצגה, עריכה ושיתוף של מצגות.
* Morae - תוכנה לביצוע מחקרי שוק וניהול קבוצות מיקוד.
* Coach's Eye - אפליקציה סלולרית המאפשרת לנהל ולערוך תמונות וסרטוני וידאו.
* Flipped classroom - תוכנה לניהול והקלטת שיעורים מקוונים לתלמידים.

== קישורים חיצוניים ==
* 

* 
* 

== הערות שוליים ==

קטגוריה:חברות אמריקאיות
קטגוריה:צילום
קטגוריה:וידאו
קטגוריה:עריכה
שורש 40

שורש 40, או מיאן בּוּ (בסינית: 宀部, פיניין: Mián bù) הוא השורש הארבעים של הכתב הסיני. פירושו "גג" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 246 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:宀-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:宀-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:宀-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:宀-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |宀
|-
| +2
| style="font-size: large;" |宁(גם בצורת SC של 寧)宂(=冗<small>->冖</small>)它宄
|-
| +3
| style="font-size: large;" |宅宆(=穹<small>->穴</small>)宇守安
|-
| +4
| style="font-size: large;" |宊宋完宍(=肉<small>->肉</small>)宎宏宐宑宒
|-
| +5
| style="font-size: large;" |宓宔宕宖宗官宙定宛宜宝<sup>SC / JP</sup> (=寶)实<sup>SC</sup> (=實)実<sup>JP</sup> (=實)宠<sup>SC</sup> (=寵)审<sup>SC</sup> (=審)
|-
| +6
| style="font-size: large;" |客宣室宥宦宨宩宪<sup>SC</sup> (=憲<small>->心</small>)宫<sup>SC</sup> (=宮)
|-
| +7
| style="font-size: large;" |宧宬宭宮宯宰宱宲害宴宵家宷宸容宺宻(=密)宼(=寇)宽(SC, =寬)宾<sup>SC</sup> (=賓)
|-
| +8
| style="font-size: large;" |宿寀寁寂寃(=冤<small>->冖</small>)寄寅密寇寈
|-
| +9
| style="font-size: large;" |寊寋富寍寎寏寐寑寒寓寔寕(=寧)
|-
| +10
| style="font-size: large;" |寖寗(=甯)寘(=置<small>->网</small>)寙寚寛<sup>JP</sup> (=寬)寜(=寧)寝<sup>SC / JP</sup> (=寢)
|-
| +11
| style="font-size: large;" |寞察寠寡寢寣寤寥實寧寨
|-
| +12
| style="font-size: large;" |審寪寫寬寭寮
|-
| +13
| style="font-size: large;" |寯寰
|-
| +14
| style="font-size: large;" |寱寲
|-
| +16
| style="font-size: large;" |寳(=寴寵
|-
| +17
| style="font-size: large;" |寶
|-
| +18
| style="font-size: large;" |寷
|}

== לקריאה נוספת ==
<div class="mw-content-ltr">
* 
* </div>

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=5B80 U+5B80], במאגר Unihan

קטגוריה:שורשים (כתב סיני)
ראב באטלר

רִיצַ'רְד (רָאֵב) אוֹסְטֵן בַּאטְלֶר, הברון בַּאטְלֶר מסָאפֶּרוֹן-וואַלְדֶן (באנגלית: Richard Austen Butler, Baron Butler of Saffron Walden; 9 בדצמבר 1902 – 8 במרץ 1982) היה פוליטיקאי בריטי רב השפעה מטעם המפלגה השמרנית אשר כיהן כמזכיר המדינה הראשון וסגן ראש ממשלת הממלכה המאוחדת תחת הרולד מקמילן בין 1962 ל-1963 וכמו כן גם כיהן בתור מזכיר המדינה לענייני חוץ וחבר העמים, מזכיר הפנים, מנהיג בית הנבחרים הבריטי, הלורד שומר החותם, שר האוצר ויושב ראש המפלגה השמרנית. בין 1964 ל-1965 כיהן כאבי בית הנבחרים.

באטלר התחנך באוניברסיטת קיימברידג' (1921–1925), והרצה באוניברסיטה זו על ההיסטוריה הצרפתית עד 1929, אז נבחר לפרלמנט כחבר המפלגה השמרנית (שהייתה באותה העת בממשלת אחדות לאומית עם מפלגת הלייבור). במהלך שנות ה-30 עבד ברציפות במשרדים הקולוניאליים בראג' הבריטי, בכלכלת ומדיניות חוץ, ובהמשך תמך בועידת מינכן. במהלך מלחמת העולם השנייה, כנשיא מועצת החינוך, היה אחראי בעיקר על פיתוח חוק החינוך המקיף והמהפכני משנת 1944. לאחר המלחמה היה אחד הדוגלים הבולטים של גוף חינוך בינלאומי, שהביא להקמת אונסק"ו.

כאשר חזרו השמרנים לשלטון בשנת 1951 בראשות וינסטון צ'רצ'יל, התמנה באטלר לשר האוצר; בשנת 1955 מונה ללורד שומר החותם ותמך במרץ באנתוני אידן במהלך מלחמת סיני; ובהמשך היה מקורב לראש הממשלה מקמילן. הוא כיהן כיושב ראש בית הנבחרים בין 1955 ל-1961. הוא מילא מספר תפקידים מרכזיים בקבינט והיה מועמד לראשות הממשלה לאחר התפטרותו של מקמילן, תפקיד שהלך בסופו של דבר לאלק דאגלס-יום. הוא התמנה לחבר בית הלורדים לכל חייו ב-1965, עת הוענק לו תואר אצולה, וב-1971 התמנה לאביר מסדר הבירית.

== קישורים חיצוניים ==

* 
* 
* [https://www.bbc.co.uk/history/historic_figures/butler_rab.shtml ראב באטלר], באתר ה-BBC 

קטגוריה:בריטים במאה ה-20
קטגוריה:פוליטיקאים בריטים
קטגוריה:פוליטיקאים בריטים במלחמת העולם השנייה
קטגוריה:שרי החוץ של בריטניה
קטגוריה:שרי האוצר של בריטניה
קטגוריה:המפלגה השמרנית (הממלכה המאוחדת)
קטגוריה:מסדר הבירית: אבירים וגבירות עמיתים
קטגוריה:בריטים שנולדו ב-1902
קטגוריה:בריטים שנפטרו ב-1982
שורש 175

שורש 175, או פֵיי בּוּ (בסינית: 非部 או 部; בפיניין: Fēi bù) הוא השורש המאה שבעים-וחמשה של הכתב הסיני. פירושו "שגיאה" והוא האחרון מתוך 9 (מתוך סך הכל 214 שורשי הקאנגשי) שורשים המורכבים משמונה קווים.

במילון קאנגשי יש 25 תווים (מתוך 49,030) שניתן למצוא תחת שורש זה.

פיי בו יכול להופיע מכווץ אנכית, מעל או מתחת לשורש אחר כשהוא מרכיב מילה יחד איתו כגון ב: 靟 (במופע עליון) או 靠 (מופע תחתון).

== התפתחות ==
<gallery>
קובץ:非-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:非-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:非-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |非
|-
| +4
| style="font-size: large;" |靟
|-
| +7
| style="font-size: large;" |靠
|-
| +11
| style="font-size: large;" |靡
|}

== וריאנטים ==
צורת השורש כתובה באופן שונה בסינית מפושטת בהשוואה לשפות אחרות. ב"רפורמת הכתיבה של סין", שין דז'שינג, (או גופני הדפוס החדשים), במקום המקורית אומצה צורה יותר וולגרית וסימטרית . שינוי זה מיושם לעיתים אף בפרסומים סיניים מסורתיים, בתוך כתב מסורתי אפילו שהצורה מפושטת וזאת בעקבות השינויים הקטנים יחסית מהצורה המסורתית.<gallery>
קובץ:Regular Style CJKV Radical 175 (0).svg| בסינית מסורתית, יפנית וקוריאנית
קובץ:Regular Style CJKV Radical 175 (1).svg| בסינית מפושטת 
</gallery>

== לקריאה נוספת ==

* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=975E מאגר Unihan - U+975E]

קטגוריה:שורשים (כתב סיני)
חוג כדורגלני סוקולניקי

שחקני סוקולניקי נגד קייב במשחק שנערך ב-[[7 באוקטובר 1912 בקייב]]
חוג כדורגלני "סוקולניקי" (ברוסית: Кружок футболистов «Сокольники», בראשי תיבות КФС) היה מועדון הכדורגל הראשון במוסקבה, שהוקם ב-21 במאי 1907 והיה אחד משלושת המועדונים המייסדים של ליגת הכדורגל המוסקבאית.

== היסטוריה ==
אמנת המועדון אושרה ב-21 במאי 1907. המייסדים הרשמיים של המועדון היו אנדריי איוואנוביץ' ואשקה והחלוץ המרכזי, הסטודנט אלכסנדר פיליפוב. רוב שחקני המועדון היו עובדים ופועלים. מדי המועדון כללו חולצות לבנות עם צווארונים שחורים ומכנסיים שחורים.

ביוני 1923 נוצרה קבוצת הכדורגל של אגודת הספורט דינמו שהורכבה מתוך כדורגלני סוקולניקי. בהרכב הראשון של דינמו נכללו השחקנים איוואן ארטמייב, מיכאיל דניסוב, וסילי ז'יטארב, ניקולאי איגנאטוב, איוואן לנצ'יקוב, סרגיי נברוב, איוואן אובצ'קין, פיוטר אובצ'קין, אלכסנדר פטרוב, בוריס טיטוב, ניקולאי טרויצקי, פיודור צ'ולקוב וסרגיי שומל ששיחקו קודם בסוקולניקי.

דינמו שיחקה במשך זמן מה במדיה הישנים של סוקולניקי.
== תארים ==
;ליגת הכדורגל המוסקבאית / גביע קולומיאגי
* זכייה (2): 1919, 1921
* סגנות (3): 1918, 1919, 1920
* מקום שלישי (2): 1911, 1912
== הערות שוליים ==

קטגוריה:קבוצות כדורגל רוסיות
קטגוריה:מוסקבה: מועדוני כדורגל
קטגוריה:האימפריה הרוסית: כדורגל
קטגוריה:דינמו מוסקבה (כדורגל)
קטגוריה:1907 ברוסיה
אקיס וגלתיאה

אהבתם של אקיס וגלתיאה בציור של אלכסנדר-צ'ארלס גוילמוט
אקיס וגלתאה הם זוג מהמיתולוגיה היוונית שנזכרים בהמשך במטמורפוזות של אובידיוס.
אובידיוס מתאר את סיפור אהבתם של בן האנוש אקיס ונימפת הים גלתיאה. כאשר הקיקלופ פוליפמוס בקנאתו הורג את אקיס. גלתיאה הופכת את אהובה לדימוי נצחי של נהר.
הסיפור הפך לנושא של שירים, אופרות, ציורים ופסלים מתקופת הרנסאנס ואילך.

== מיתולוגיה ==
גלתיאה מתוארת אצל הומרוס והסיודוס כאהובה ביותר בין חמישים נימפות הים (ניריאידות) שעוררה את חיזוריו של הבלתי סביר ביותר הקיקלופ הסיציליאני פוליפמוס.

על פי מטמורפוזות של אובידיוס, גלתיאה מופיעה כאהובתו של אקיס בנו של פאן ונימפת ים (ביתו של נהר סימטו), יום אחד כאשר פוליפמוס ראה אותם ליד הים התעוררה קנאתו והוא שלף סלע ענק מצידו של הר אטנה ופגע באקיס והרגו, גלתיאה הפכה את דמו של אקיס לנהר הסיציליאני אקיס.

== ביטוי ספרותי ואופראי ==
בתקופת הרנסאנס והבארוק הנושא הפך לפופולרי בספרד, לואיס דה גונגורה כתב שיר אפי - "האגדה על פוליפמוס וגלתיאה" שיצא לאור ב־1627 כהרחבה של הנושא אותו הוציא לאור לואיס קאריו אי סוטומאיור בשנת - 1611, והנושא מצא ביטוי אופראי בזרזואלה (אופרטות ספרדיות) של הקומפוזיטור אנטוניו דה ליטרס משנת 1708.

בצרפת, הקדיש ז'אן-בטיסט לולי את האופרה "אקיס וגלתיאה" (1686) לסיפור זה. 
באיטליה ג'ובאני בונונצ'יני הלחין אופרה של מערכה אחת: "פוליפמוס" בשנת 1703.

לאחר זמן קצר גאורג פרידריך הנדל הלחין את הקנטטה "אקיס, גאלאתיאה ופוליפמוס" (1708) וכאשר הוא עבר לאנגליה הוא העלה גרסה חדשה עם ליברית אנגלי של ג'ון גיי.

וולפגנג אמדאוס מוצרט ופליקס מנדלסון-ברתולדי הוציאו עיבוד עדכני משלהם המדגיש את פסטורליית האהבה של אקיס וגליתאה ונותן מקום מצומצם לפוליפמוס.

ניקולא פורפורה חיבר בזמן שהותו בלונדון אופרה בשם "פוליפמוס", ובהמשך המאה חיבר יוזף היידן אופרה ב-1763 אותה עיצב לרגל חתונה אימפריאלית עם תוספת לגבי נצחיות האהבה.

==גלריית ציורים==
<gallery>
Bemberg Fondation Toulouse - Acis et Galatée - Luca Giordano (ca1685) 120,6x190,5 inv.1074.jpg|אקיס וגלתיאה מאת לוקה ג'ורדנו.
File:Aci e Galatea (dettaglio) - Furini.jpg|אקיס וגלתיאה מאת פרנצ'סקו פורני
Nicolas Poussin - Paysage avec Polyphème.jpg|אקיס וגלתיאה מאת ניקולא פוסן בארמיטאז'
</gallery>

==גלריית פסלים==

<gallery>
Fontaine de Médicis, Jardin du Luxembourg, Paris 29 September 2012.jpg|אקיס וגלתיאה במזרקת מדיצ'י בגני לוקסמבורג
Acis-Grand Cascade of Peterhof.jpg|רועה הצאן אקיס במזרקת הפסלים הגדולה של ארמון פטרהוף.
Galatea-Peterhof.jpg|גלתיאה במזרקת הפסלים הגדולה של ארמון פטרהוף
</gallery>

==קישורים חיצוניים==

קטגוריה:דמויות מהמיתולוגיה היוונית
גלתיאה
אנני לזור

אנני לזור (באנגלית: Annie Lazor; נולדה ב-17 באוגוסט 1994) היא שחיינית אמריקאית, זוכת מדליית ארד אולימפית (טוקיו 2020) ואלופת עולם (בריכת 25 מטר) (האנגג'ואו 2018) במשחה ל-200 מטר חזה. אלופת פאן אמריקה (2019) במשחי החזה.

== ביוגרפיה ==
לזור נולדה וגדלה בדטרויט, מישיגן, בתם של סטייסי ודייוויד "דייב" לזור (דייב נפטר באפריל 2021). היא למדה באוניברסיטת אובורן.

===2015===
ב שנערכו בטורונטו, קנדה ביולי 2015 היא זכתה במדליית ארד במשחה ל-200 מטר חזה בתוצאה של 2:26.23 דקות. נוסף לכך, היא סיימה במקום חמישי במשחה ל-100 מטר חזה בתוצאה של 1:08.72 דקות.

===2018===
באליפות ארצות הברית שנערכה באירוויין, קליפורניה בסוף יולי 2018 זכתה במדליית ארד במשחה ל-200 מטר חזה בתוצאה של 2:24.42 דקות. נוסף לכך, היא סיימה במקום 12 במשחה ל-100 מטר חזה.

====אלופת עולם (בריכת 25 מטר)====
באליפות העולם (בריכת 25 מטר) שנערכה בהאנגג'ואו הרפובליקה העממית של סין בדצמבר אותה שנה היא זכתה במדליית זהב 200 מטר חזה בתוצאה של 2:18.32 דקות, לפני בת ארצה בתני גאלאט (2:18.62 דקות) ופאני לקלואיז מבלגיה (2:18.85 דקות).

===2019===
במשחקים הפאן-אמריקאיים שנערכו בלימה, פרו בתחילת אוגוסט 2019 היא זכתה ב-3 מדליות זהב במשחה ל-100 מטר חזה (1:06.94 דקות), במשחה ל-200 מטר חזה בשיא משחקים חדש של 2:21.40 דקות ובמשחה שליחות 4x100 מטר מעורב (3:57.64 דקות), כשחיינית שנייה היא קבעה ב"זינוק שליחות" תוצאה של 1:06.35 דקות.

===2021===
====אלופת ארצות הברית====
באליפות ארצות הברית ששימשה כמבחנים האמריקאים לאולימפיאדת טוקיו (2020) שנערכו באומהה, נברסקה ביוני 2021 זכתה לזור בשתי מדליות, זהב וארד ונכללה במשלחת האמריקאית למשחקים האולימפיים. מדליית זהב במשחה ל-200 מטר חזה בתוצאה של 2:21.07 דקות, לפני לילי קינג (2:21.75 דקות) ואמילי אסקובדו (2:22.64 דקות) ומדליית ארד במשחה ל-100 מטר חזה בתוצאה של 1:05.60 דקות, אחרי לילי קינג (1:04.79 דקות) ולידיה ג'קובי (1:05.28 דקות).

====מדליית ארד אולימפית====
במשחקים עצמם היא זכתה במדליית ארד במשחה ל-200 מטר חזה בתוצאה של 2:20.84 דקות, אחרי טטיאנה סקונמאקר מדרום אפריקה שקבעה שיא עולם חדש של 2:18.95 דקות ולילי קינג (2:19.92 דקות).

== שיאים אישיים ==
===בריכה אולימפית===
* 50 מטר חזה: 30.75 שניות (2021)
* 100 מטר חזה: 1:05.37 דקות (2021)
* 200 מטר חזה: 2:20.77 דקות (2021)

===בריכת 25 מטר===
* 50 מטר חזה: 29.83 שניות (2020)
* 100 מטר חזה: 1:03.69 דקות (2020)
* 200 מטר חזה: 2:16.33 דקות (2020)

== קישורים חיצוניים ==

== הערות שוליים ==

קטגוריה:שחייניות חזה אמריקאיות
קטגוריה:אמריקאיות שנולדו ב-1994
קטגוריה:זוכות מדליית ארד אולימפית אמריקאיות באולימפיאדת טוקיו (2020): שחייה
קטגוריה:בוגרי אוניברסיטת אובורן
Game Dev Story

Game Dev Story הוא משחק מסוג משחקי סימולציה של עסקים שפותח בשנת 1997 על ידי חברת "קיירוסופט" היפנית עבוד Microsoft Windows. בשנת 2010 הוא הותאם ל-iOS ואנדרואיד. בהמשך הוא הותאם ל-Windows Phone ב-2015, לנינטנדו סוויץ' ב-2018 ול-פלייסטיישן 4 בפברואר 2021.

השחקן (בדומה למשחק Game Dev Tycoon) מנהל חברה שמפתחת משחקי וידאו ומנסה להרחיב היקף מכירות של החברה. המשחקים שפותחו מקבלים תגובות המבקרים בתלות באיכות המשחק ומקבלים ציון 1–10 והערכת המכירות. במידה ושחקן מקבל ציונים טובים, הוא מקבל כלים נוספים לפיתוח משחקים. כאשר הוא מגיע ל"אולם התהילה" באפשרותו לקבל עובדים נוספים לפיתוח משחקים. להגעה ל"אולם התהילה" הוא צריך להגיע לציון כולל של 32 מחבר המבקרים.

המשחק קיבל ציון 86/100 באתר Metacritic.

==משחקיות==
השחקן שולט על מפתח משחקי וידאו מתחיל, במטרה לייצר את משחקי החמשב והכונסולות הכי מוצלחות כדי להרוויח כסף. השחקן שולט במספר גורמים שיכולים לעזור או לעכב את איכות המשחקים שפורסמו, כולל העסקת צוות, שליטה בכיוון ומהירות הפיתוח ושימוש בפריטים שנותנים חיזוקים לעובדים או משנים את עבודתם. ככל שהשחקן מתקדם ומרוויח יותר כסף, המבנה שלו משתפר והם רשאים לשכור יותר צוות, וכך ליצור משחקים טובים יותר.

משחקים מקבלים ציוני ביקורת עם סיום משחק הנעים בין 1–10 עם הערה מהמבקר המשויך לניקוד שלו. הציונים בדרך כלל משפיעים על המכירות הנלוות למשחק, וכמו שהם בחיים האמיתיים, המכירות מדורגות במספר לפי האופן שבו הן נמכרו באותו שבוע.

כאשר השחקן מגיע לרמת היכל התהילה, הוא יכול ליצור סרטי המשך למשחק שלו. כדי להגיע להיכל התהילה, השחקן צריך לגרום למבקרים לתת ציון של לפחות 32.

==קישורים חיצוניים==
* 
* [https://www.pocketgamer.com/articles/026347/game-dev-story-android-iphone-26347/ תיאור המשחק באתר pocketgamer]
* [https://www.eurogamer.net/articles/2010-11-02-game-dev-story-review תיאור המשחק באתר eurogamer]
* 

קטגוריה:משחקי וידאו משנת 2010
קטגוריה:משחקי סימולציית בנייה וניהול
קטגוריה:משחקי נינטנדו סוויץ'
קטגוריה:משחקי Windows
קטגוריה:משחקי מובייל
קטגוריה:משחקי וידאו שפותחו ביפן
Next Generation Air Dominance

Next Generation Air Dominance (NGAD) (בתרגום לעברית – מטוס עליונות אווירית מהדור הבא) היא תוכנית לבניית מטוס קרב של הדור השישי של חיל האוויר האמריקאי שמטרתה להקים "משפחת מערכות" שתצליח בסופו של דבר להחליף את מטוס ה-F-22 ראפטור של לוקהיד מרטין.<ref></ref><ref></ref> התוכנית נקראת גם FX או Penetrating Counter-Air (PCA).<ref name="USAF_biennial_2019_2020">[https://www.af.mil/Portals/1/documents/2021SAF/04_Apr/FY19_FY20_Dept_of_the_Air_Force_Acquisition_Biennial_Report_final.pdf Department of the Air Force Acquisition Biennial Report 2019 + 2020]</ref>

== היסטוריה ==
תוכנית NGAD התחילה בתחילת העשור השני של המאה ה-21 במטרה לפתח מערכת עליונות אווירית של שנות ה-30 של המאה ה-21 עבור חיל האוויר האמריקאי. התוכנית שואפת לפתח מספר טכנולוגיות מפתח בתחומים כגון הנעה, חמקנות, נשק מתקדם, עיצוב דיגיטלי (תכנון בעזרת מחשב) וניהול תרמי של חתימת המטוס. NGAD מתוארת כ"משפחת מערכות", עם מטוס קרב כחלקה המרכזי של המערכת, וחלקים אחרים במערכת צפויים להיות מטוסי ליווי בלתי מאוישים שישאו אמצעי לחימה נוספים ויבצעו משימות אחרות. בפרט, NGAD שואפת לפתח מערכת המתייחסת לצורכי התפעול של ספקטרום הפעולות באוקיינוס השקט, שבה מטוסי חיל האוויר הנוכחיים חסרי טווח ויכולות נשיאה מספקות. מפקדי חיל האוויר האמריקאי ציינו כי ייתכנו שתי גרסאות של NGAD: אחת עם טווח ארוך ויכול נשיאה גדולה עבור האזור ההודי-פסיפי ואחת יותר מדויקת לטווחים הקצרים יחסית בין אזורי קרב אפשריים באירופה.

בספטמבר 2020 הצהיר וויל רופר כי אב טיפוס בקנה מידה מלא של מטוס הקרב NGAD טס. במאי 2021 הצהיר ראש מטה חיל האוויר של ארצות הברית, הגנרל צ'ארלס בראון כי ה-NGAD יתחיל להחליף את ה-F-22 בשנות ה-30 של המאה ה-21.

ביולי 2023 החליטה חברת נורת'רופ גראמן לפרוש מתחרות ה-NGAD.

== ראו גם ==
* פרויקט F/A-XX
* מיג-41

== הערות שוליים ==

קטגוריה:כלי טיס חמקניים
קטגוריה:ארצות הברית: צבא וביטחון
קטגוריה:מטוסי קרב מתוצרת ארצות הברית
קטגוריה:מוצרים עתידיים: אמצעי לחימה
קטגוריה:ארצות הברית: מיזמים עתידיים
מוצב חרדון

מוצב חרדון היה המוצב הדרומי ביותר בציר פילדלפי שבין רצועת עזה למצרים, בסמוך לעיר רפיח. המוצב אויש על ידי חיילי חטיבת גבעתי וגדוד הסיור הבדואי, בכפוף לחטיבת קטיף – החטיבה הדרומית שבאוגדת עזה. כ-500 מטרים מהמוצב שכן מוצב מקביל של הצבא – מוצב טרמית.

== אירועים בולטים ==
ב-17 בדצמבר 2003 חמאס ניסה לפוצץ את מוצב חרדון באמצעות מנהרה עם חומרי נפץ שנחפרה בסמוך למוצב. למרות הפיצוץ המוצב נפגע קלות בלבד.

ב-21 באוקטובר 2004 רב-סמל מתקדם (ששירת בחיל ההנדסה הקרבית ועסק בעבודות תשתיות בציר) נהרג מפיצוץ מטען, לאחר שאיתר פיר של מנהרה בסמוך למוצב.

בינואר 2005 פרצה דליקה במוצב (ככל הנראה כתוצאה מתקלה מבצעית), שגרמה לפציעתם של שני חיילים.

באפריל 2005 ועדות ההתנגדות העממית ירו לעבר קבלנים אזרחיים וכוח צבאי בסמוך לציר. מהירי נפצעו איש קבע באופן בינוני ואזרח באופן קל. ועדות ההתנגדות טענו כי הירי בוצע כנקמה בפלסטינים בשבוע קודם לכן.

== ראו גם ==

* מוצב אלוף
* מוצב טרמית

== הערות שוליים ==

קטגוריה:בסיסי צה"ל שנסגרו
חרדון
קטגוריה:בסיסי צה"ל ברצועת עזה
פיט הולמס

פיטר (פיט) בנדיקט הולמס (באנגלית: Peter Benedict Holmes; נולד ב-30 במרץ 1979) הוא קומיקאי, שחקן, מדבב, תסריטאי, מפיק ושדרן פודקאסט אמריקאי.

==ביוגרפיה==
נולד בבוסטון לאם ילידת ליטא ולו אח אחד. בעת שלמד בגורדון קולג' ניגן בהרכב פאנק רוק. גדל במשפחה אוונגליסטית.

השתתף בסדרה Premium Blend בערוץ קומדי סנטרל. משנת 2010 הופיע שלוש פעמים בתוכנית John Oliver's New York Stand Up Show וגם בתוכנית Late Night with Jimmy Fallon. הוא השתתף בדיבוב בסדרה Ugly Americans בערוץ קומדי סנטרל.

ב-2011 הוציא הולמס אלבום הכולל קטעים שביצע. ב-2013 הוציא אלבום שני.

הולמס כתב פרק אחד לסיטקום Outsourced ופרק לסדרה I Hate My Teenage Daughter. בשנת 2013 החל להגיש את תוכנית הלייט נייט The Pete Holmes Show בערוץ TBS. התוכנית בוטלה ביוני 2014 בשל מספר צופים נמוך.

בשנת 2017 עלתה העונה הראשונה של הסדרה נופל וקם שיצר, בבימוי ג'אד אפאטאו. בסדרה גילם הולמס את עצמו, כקומיקאי מתחיל בסצנת מועדוני הסטנד אפ בניו יורק. הסדרה שודרה במשך שלוש עונות ברשת HBO. הוא גם הוציא את הספר Comedy Sex God בשנת 2017.

בשנת 2019 השתתף בדיבוב הסרט "החיים הסודיים של חיות המחמד 2".

בשנת 2021 השתתף בסרט "שכחתי שאין כמו בבית"; השישי בסדרת הסרטים המצליחה "שכחו אותי בבית". 

בשנת 2023 שיחק בסיטקום "בית דין לילי" ברשת NBC; המהווה חידוש לסדרת הטלוויזיה באותו שם ששודרה ברשת בשנים 1984–1992. באותה שנה שיחק בתפקיד קטן בסרט הקומדיה של נטפליקס "משפחה לא מחליפים". 

==פודקאסט==
משנת 2011 הולמס מגיש פודקאסט בשם You Made It Weird with Pete Holmes. בין אורחיו בפודקאסט היו גארי שנדלינג, ג'אד אפאטאו, עזיז אנסרי, ג'ון מולייני ודיינה קארווי. בפודקאסט מביעים האורחים את דעתם על נושאים כגון קומדיה, מיניות ודת.

==קישורים חיצוניים==

* 

* 

==הערות שוליים==

קטגוריה:קומיקאים אמריקאים
קטגוריה:שחקנים אמריקאים
קטגוריה:אמריקאים שנולדו ב-1979
אלפא (מכ"ם)

האלפא או EL/M-2258 ALPHA, היא מערכת מכ"ם AESA (ראשי תיבות באנגלית: Active Electronically Scanned Array , בעברית: מערך תר אלקטרונית פעיל) רב-תכליתי לשימוש על גבי כלי שיט, המפותח ומיוצר על ידי מפעל אלתא של התעשייה האווירית. המערכת מיועדת לספינות בינוניות כמו קורבטה או פריגטה. ALPHA הוא ראשי תיבות של Advanced & Lightweight PHased Array.

==תיאור==
המכ"ם פועל בטווח תדרי S-Band, ומייצר מספר רב של אלומות הסורקות בו-זמנית אזורים שונים. המערכת מיועדת למגוון רחב של משימות בו-זמנית: גילוי וסיווג מטרות ימיות ואוויריות, עקיבה אחר מספר רב של מטרות, הנחיית נשק ועוד. המערכת מכסה אזימוט של 360 מעלות.

=== משקל וטווחי גילוי המערכת ===
* מעל הסיפון:
** 880 ק"ג - לדגם הבסיסי
** 1,700 ק"ג - לגרסה בעלת טווח מוארך
* מתחת לסיפון:
** 1,400 ק"ג - לדגם הבסיסי
** 1,500 ק"ג - לגרסה בעלת טווח מוארך
* טווח גילוי מטרות אוויריות:
** 200 ק"מ - לדגם הבסיסי
** 400 ק"מ - לגרסה בעלת טווח מוארך

== מפעילים ==
; 
* סער 4.5
* סער 5
* רשף - עתידי

==קישורים חיצוניים==
* [https://www.iai.co.il/p/elm-2258-alpha מכ"ם האלפא], באתר התעשייה האווירית
* [https://techtime.co.il/2012/10/14/חיל-הים-מצטייד-במערכות-מכם-אלפא-של-התע/ חיל הים מצטייד המערכות מכ"ם אלפא] 

== הערות שוליים ==

קטגוריה:מוצרי אלתא
קטגוריה:מכ"ם
סרחיו אקיימה

סרחיו אקיימה רודריגס (בספרדית: Sergio Akieme Rodríguez; נולד ב-16 בדצמבר 1997 במדריד שבספרד) הוא כדורגלן ספרדי המשחק בעמדת המגן השמאלי בקבוצת סטאד ריימס.

== קריירת מועדונים ==
=== ראיו ואיקאנו ===
אקיימה נולד במדריד שבספרד להורים מגינאה המשוונית - אביו נולד בבאטה ואמו במלאבו. בחודש אוגוסט 2013, בגיל 15, הצטרף אל מחלקת הנוער של ראיו ואיקאנו, ממחלקת הנוער של חטאפה.

ב-30 באוגוסט 2015 ערך אקיימה את הופעת הבכורה שלו בקבוצת המילואים של ראיו ואיקאנו. ב-30 בדצמבר הוא נכלל לראשונה בסגל הקבוצה הבוגרת של המועדון, למשחק לה ליגה נגד אתלטיקו מדריד, אך לא זכה לדקות משחק בהפסד 2-0.

ב-6 בספטמבר 2016 הוא ערך את הופעת הבכורה שלו בקבוצה הבוגרת של המועדון, כשפתח בהרכב בניצחון 0–2 על אלמריה במסגרת גביע המלך הספרדי. ב-9 ביוני 2017 ערך את הופעת הבכורה שלו בליגה הספרדית השנייה, כשנכנס כמחליף בניצחון 1–2 על סביליה ב'.

=== ברצלונה ===
ב-2 בספטמבר 2019 חתם אקיימה על חוזה לשתי עונות בברצלונה, והחל לשחק בברצלונה אתלטיק, קבוצת המילואים של המועדון, ששיחקה בליגה הספרדית השלישית. ב-22 בפברואר 2020 נכלל בסגל הקבוצה הראשונה של המועדון למשחק נגד אייבר, בשל פציעתו של המגן השמאלי ג'ורדי אלבה, אך לא שיחק במשחק.

=== ההשאלה לאלמריה והמעבר הקבוע ===
ב-19 בספטמבר 2020 הושאל אקיימה לאלמריה מהליגה הספרדית השנייה למשך עונה אחת, עם סעיף רכישה.

לאחר עונה מוצלחת באלמריה בה ערך 36 הופעות ליגה, בחרה אלמריה לממש את סעיף הרכישה, וב-7 ביולי 2021 חתם אקיימה באופן קבוע באלמריה.

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:מגני כדורגל ספרדים
קטגוריה:מדריד: כדורגלנים
קטגוריה:כדורגלני ראיו ואיקאנו
קטגוריה:כדורגלני ברצלונה אתלטיק
קטגוריה:כדורגלני אלמריה
קטגוריה:כדורגלני סטאד ריימס
קטגוריה:ספורטאים ספרדים בצרפת
קטגוריה:ספרדים שנולדו ב-1997
ראס ח'מיס

ראס ח'מיס היא שכונה ערבית במזרח ירושלים, המהווה שכונת משנה למחנה הפליטים שועפאט וממוקמת בין השכונות היהודיות פסגת זאב והגבעה הצרפתית. 

==גאוגרפיה ודמוגרפיה==
ראס ח'מיס נמצאת בתוך שטחה המוניציפלי של ירושלים, אך מעבר לגדר ההפרדה (במקטע עוטף ירושלים). החל משנת 2005 השכונה משתייכת למינהל הקהילתי "עוטף ירושלים", הכולל את כלל השכונות שמעבר לגדר ההפרדה. נכון לדצמבר 2015, ג'מיל סנדוקה הוא יושב ראש הוועד השכונתי.

בשכונה (ביחד עם ראס שחאדה ודאחיית א-סלאם) מתגוררים כ-10,000 תושבים, כשחלק משמעותי מהם הגיע מחברון בשל הדיור הזול.

==בנייה==
לשכונה אין תוכנית מתאר והרוב המוחלט של המבנים בשכונה נבנו שלא כחוק. בינואר 2005 הוועדה המחוזית לתכנון ובנייה דרשה מעיריית ירושלים לפתח תוכניות בנייה לשכונה. בשנים האחרונות ישנה תנופת בנייה פיראטית בשכונה.

== תשתיות ==
החשמל בראס ח'מיס מסופק על ידי חברת החשמל המזרח ירושלמית. המים לשכונה מסופקים על ידי חברת הגיחון. אולם מכיוון שלשכונה אין תוכנית מתאר, אסור על פי חוק לחבר את הבתים לאספקת מים והתושבים מתחברים באופן פיראטי ומקבלים מים בחינם. בהיעדר גבייה מספקת, חברת הגיחון נמנעת מלהגדיל את אספקת המים ובשכונה יש מחסור במים. 

בשכונה פועלים בית ספר יסודי אחד ובית ספר על-יסודי נוסף. בנוסף על כך, פועלים בשכונה מספר מסגדים. 

תשתיות התחבורה בשכונה לקויות.

== ביטחון ==
תושבי השכונה נכנסים לירושלים דרך מחסום ח'מיס. ההתנהלות במחסום עוררה ביקורת מצד גורמי שמאל ובהם האגודה לזכויות האזרח בישראל, מחסום Watch ועיר עמים. ב-24 בינואר 2008 נהרג שוטר משמר הגבול רמי זוהרי ושוטרת נוספת נפצעה קשה מירי בסמוך למחסום. גדודי חללי אל-אקצא לקחו אחריות על הפיגוע. ביולי 2009 פלסטיני נעצר במחסום בחשד שניסה לבצע פיגוע דקירה כנגד שוטרים ישראליים.

במרץ 2016 התגבשה בעיריית ירושלים תוכנית לתקצוב פעילויות נוער בשכונות שבהן רף האלימות נמוך - ובהן ראס ח'מיס. למרות זאת, במהלך גל הטרור הפלסטיני בשנים 2015–2016 תושבי פסגת זאב סבלו לעיתים מירי מכיוון השכונה. במהלך גל טרור זה כוחות פלסטיניים נכנסו באופן חריג לשטח ראס ח'מיס על מנת ללכוד חשודים ברצח שוטרים פלסטיניים בשכם.

== הערות שוליים ==

קטגוריה:שכונות ערביות בירושלים
קטגוריה:מזרח ירושלים
סמסונג גלקסי A02

סמסונג גלקסי A02 (באנגלית: Samsung Galaxy A02) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז בינואר 2021. הוא יורשו של סמסונג גלקסי A01.<ref></ref>

== מפרט ==
=== חומרה ===
המכשיר מצויד במסך מגע קיבולי מסוג "PLS TFT" בגודל 6.5 אינץ' וברזולוציית 1600×720 פיקסלים.

המכשיר מופעל על ידי מעבד בעל ארבע ליבות, בתדר עבודה של 1.5 ג'יגה הרץ. במכשיר ישנה מערכת על שבב מדגם MT6739W מתוצרת מדיאטק עם תהליך של 28 ננומטר. למכשיר אחסון פנימי בנפח 32 או 64 ג'יגה בייט, ניתן להרחיבו באמצעות כרטיס MicroSD עד ל-512 ג'יגה בייט. למכשיר יש זיכרון RAM בנפח 2 או 3 ג'יגה בייט. כמו כן, המכשיר מופעל על ידי סוללת ליתיום-יון בקיבולת 5000 מיליאמפר-שעה. במתח טעינה בן 5 וואט.<ref></ref>

==== מצלמה ====
המכשיר מצויד במערך בעל שתי מצלמות אחוריות, ומצלמה אחת קדמית, הכולל: מצלמה ראשית בעלת עדשה רחבה ברזולוציה 13 מגה פיקסל; מצלמה שהיא חיישן לצילום עומק ברזולוציה 2 מגה פיקסל; וכמו כן, למכשיר ישנה מצלמה קדמית ברזולוציה 5 מגה פיקסל. המצלמה הראשית יכולה להקליט וידאו עד 1080p ב-30 פריימים בשנייה.<ref></ref>

=== תוכנה ===
המכשיר הושק כשמותקנת עליו מערכת ההפעלה אנדרואיד 10 בממשק המותאם של סמסונג - One UI מעל ל-2.5. ניתן לשדרג לאנדרואיד 11 לממשק המותאם של סמסונג - One UI 3.1.<ref></ref>

== קישורים חיצוניים ==
* 

== הערות שוליים ==

קטגוריה:טלפונים סלולריים של סמסונג
קטגוריה:מכשירי אנדרואיד
קטגוריה:טלפונים חכמים מסדרת סמסונג גלקסי
קטגוריה:מכשירים שהושקו ב-2021
אוריול בוסקטס

אוריול בוסקטס מאס (בספרדית: Oriol Busquets Mas; נולד ב-20 בינואר 1999 בסן פליו שבספרד) הוא כדורגלן ספרדי המשחק בעמדת הקשר האחורי בקבוצת ארוקה.

== קריירת מועדונים ==
בוסקטס הצטרף אל מחלקת הנוער של ברצלונה בשנת 2007 לאחר תקופת מבחן מוצלחת. ב-29 באפריל 2017 הוא ערך את הופעת הבכורה שלו בברצלונה אתלטיק, קבוצת המילואים של המועדון, בניצחון 2-0 על פראט במסגרת הליגה הספרדית השלישית.

ב-29 בנובמבר 2017 ערך בוסקטס את הופעת הבכורה שלו בקבוצה הראשונה של המועדון, כששיחק 62 דקות בניצחון 5-0 על ריאל מורסיה במסגרת שלב 32 הגדולות של גביע המלך הספרדי.

ב-27 באוגוסט 2019 הושאל בוסקטס לטוונטה מליגת העל ההולנדית למשך עונה אחת. ב-1 בספטמבר הוא ערך את הופעת הבכורה שלו במועדון, כשנכנס כמחליף בניצחון 3-1 על אוטרכט במסגרת הליגה. הוא ערך 21 הופעות ליגה במדי המועדון במשך תקופת ההשאלה.

ב-28 באוגוסט 2021 חתם בוסקטס על חוזה לשלוש עונות בקלרמון פוט מליגת העל הצרפתית.

ב-20 ביולי 2022 חתם בוסקטס בארוקה הפורטוגזית.

== תארים ==
;ברצלונה
* גביע המלך הספרדי (1): 2017/2018
* ליגת האלופות לנוער (1): 2017/2018

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני טוונטה
קטגוריה:כדורגלני קלרמון פוט
קטגוריה:כדורגלני ארוקה
קטגוריה:ספרדים שנולדו ב-1999
אבא, עליך להתחתן

אבא, עליך להתחתן (באנגלית: The Courtship of Eddie's Father) הוא סרט קומדיה רומנטית אמריקאי משנת 1963 בבימויו של וינסנט מינלי, עם גלן פורד, רון הווארד ושירלי ג'ונס בתפקידים הראשיים.

העלילה מבוסס על הרומן "החיזור של אבא של אדי" מאת מארק טובי (1961) והיא מתמקדת באלמן טרי עם ילד בן תשע שמתמודד עם בנו באבל הכבד ומנסה למצוא זוגיות שתתאים לשניהם.

חברת ABC הפיקה סדרת טלוויזיה על אותו ספר ששודרה בשנים 1969–1972.

==תקציר העלילה==
טום קורבט (גלן פורד) הוא אלמן טרי הגר עם בנו אדי בן התשע (רון הווארד). הוא שוכר את גב' ליווינגסטון (רוברטה שרווד) כדי שתטפל בכל עבודות הבית שאשתו טיפלה בעבר. אדי שקוע בעצב ומשוחח אתו על החשיבות למצוא לו בת זוג מתאימה שתהיה לו אם חורגת.

אדי מחבב את השכנה הגרושה שלהם אליזבת (שירלי ג'ונס), שמכירה אותו זמן רב אבל טום אינו מעוניין בה בשלב זה.

הם יוצאים לבלות ואדי מבחין בצעירה יפה עם שיער אדום, מתחיל שיחה אתה והיא מציגה את עצמה כדולי דיילי (סטלה סטיבנס) שהגיעה ממונטנה לנסות את מזלה בניו יורק אבל היא חסרת ביטחון עצמי. טום מציג אותה בפני השדרן נורמן (ג'רי ואן דייק - אחיו של דיק ואן דייק) והם מתאהבים ומחליטים להתחתן.

בתחנת השידור מכיר טום את ריטה (דינה מריל), מעצבת אופנה ואשת חברה. הם מתחילים לפתח קשר אבל אדי לא אוהב אותה ומפגין זאת באופן ברור.

טום מציע לריטה נישואין אבל היא מעלה את הבעיה של אדי ומציעה לשלוח אותו לתקופה מסוימת לאחיו של טום. טום צריך להחליט את מי הוא מעדיף. הוא שולח את אדי למחנה קיץ אבל אדי בורח משם ומנהל חיפוש נרחב אחריו עד שמתברר שהוא הגיע לדירתה של אליזבת.

הקשר עם ריטה ניתק ואדי מביא את טום להחלטה שהבחירה הטובה ביותר בשבילם היא אליזבת.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|גלן פורד
|טום קורבט
|
|-
|רון הווארד
|אדי קורבט
|
|-
|שירלי ג'ונס
|אליזבת מרטן
|
|-
|דינה מריל
|ריטה ברנס
|
|-
|סטלה סטיבנס
|דולי דיילי
|
|-
|ג'רי ואן דייק
|נורמן ג'ונס
|שדרן רדיו
|-
|רוברטה שרווד
|גב' ליווינגסטון
|עוזרת בית
|}

==קישורים חיצוניים==

* [https://www.youtube.com/watch?v=ebyTtOIEiOM קדימון אבא, עליך להתחתן], באתר יוטיוב
* [https://www.tcm.com/tcmdb/title/71636/the-courtship-of-eddies-father#overview אבא, עליך להתחתן], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1963
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה רומנטית
קטגוריה:סרטי מטרו גולדווין מאייר
קטגוריה:סרטים על משפחות
גודסוויל אקפולו

אלוהור גודסוויל אקפולו (באנגלית: Elohor Godswill Ekpolo; נולד ב-14 במאי 1995 בבנין סיטי שבניגריה) הוא כדורגלן ניגרי המשחק בעמדת המגן הימני בקבוצת נורשפין מליגת העל השוודית.

== קריירת מועדונים ==
אקפולו עבר יחד עם אמו מניגריה לספרד בשנת 2002, והם התיישבו בטרגונה. הוא גדל במחלקת הנוער של ברצלונה, שיחק בברצלונה אתלטיק, קבוצת המילואים של המועדון ושימש כספורט הקבוצה הצעירה של המועדון, עד שבחודש יוני 2016 שוחרר מברצלונה.

לאחר תקופת מבחן בוולברהמפטון וונדררס בחודש יולי 2016, חתם אקפולו בפליטווד טאון מהפוטבול ליג הראשונה בחודש נובמבר.

ב-26 בינואר 2018 חזר אקפולו לספרד וחתם במרידה מהליגה הספרדית השלישית.

ב-29 ביוני 2018 חתם אקפולו על חוזה לשישה חודשים בהאקן מליגת העל השוודית, וב-21 באוקטובר האריך את חוזהו עד לסוף שנת 2021. בשלוש העונות הראשונות שלו במועדון ערך אקפולו 61 הופעות ליגה, בהן הבקיע שער אחד.

== תארים ==
;ברצלונה
* ליגת האלופות לנוער (1): 2013/2014

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:מגני כדורגל ניגרים
קטגוריה:בנין סיטי: כדורגלנים
קטגוריה:כדורגלני ברצלונה אתלטיק
קטגוריה:כדורגלני פליטווד טאון
קטגוריה:כדורגלני מרידה
קטגוריה:כדורגלני האקן
קטגוריה:כדורגלני נורשפין
קטגוריה:ניגרים שנולדו ב-1995
הר סטימסון

המדרונות הדרום- מערביים של הר סטימסון, מבט מ[[אגם סטנטון]]
הר סטימסון (באנגלית: Mount Stimson) הוא הר ברכס לואיס, בשטח הפארק הלאומי גליישר, במחוז גליישר, במדינת מונטנה שבארצות הברית.

גובהו של הר סטימסון 3,091 מטרים מעל פני הים, והוא ההר השני בגובהו בשטח הפארק.

הר סטימסון הוא ההר ה-236 בגובהו במדינת מונטנה, וההר ה-5,779 בגובהו בארצות הברית.

הר סטימסון מתנשא לגובה של 1,336 מטרים מעל סביבתו.

הר סטימסון הוא ההר ה-9 בהתנשאותו במדינת מונטנה, וה-139 בהתנשאותו בארצות הברית.

הר סטימסון ממוקם 8 קילומטרים ממערב לקו פרשת המים של אמריקה.

ההר ממוקם 19 קילומטרים דרומית מזרחית לאגם מקדונלד.

נחל פינצ'ו (Pinchot Creek) מנקז את המדרונות הדרומיים של הר סטימסון, נחל נייאק (Nyack Creek) מנקז את המדרונות האחרים של ההר. שני הנחלים נשפכים אל נהר פלטהד.

== היסטוריה ==
=== מקור השם ===

ההר נקרא על שם הנרי סטימסון, שכיהן כמזכיר המדינה של ארצות הברית וכן כיהן פעמיים בתפקיד מזכיר המלחמה של ארצות הברית. סטימסון טייל ועשה טרקים יחד עם ג'ורג' בירד גרינל שסקר את אזור הפארק הלאומי גליישר בשנות ה-90 של המאה ה-19, ותמך במאמצים להקמת הפארק הלאומי.

=== הטיפוס על ההר ===

הטיפוס הראשון המתועד לפסגת הר סטימסון בוצע בשנת 1951, על ידי ג'יי גורדון אדוארדס (J. Gordon Edwards) ו-אליס אדוארדס (Alice Edwards), אולם בהגיעם לפסגה הם מצאו עדויות לכך שהיו העפלות קודם לכן לפסגת ההר.

== תיירות ==
=== טיפוס הרים ===

הר סטימסון ידוע במדרונותיו התלולים, ובהתנשאותו מעל סביבותיו. כמו כן ההר בולט גם בבידודו; ההר הוא אחת הפסגות הרחוקות ביותר מכבישי הפארק - ובשל סיבות אלה נחשב ההר להר קשה ביותר לטיפוס בארצות הברית, בכך ההר מהווה אתגר מיוחד למטפסי הרים.

== לקריאה נוספת ==

<div class="mw-content-ltr">• George Bird Grinell, [https://books.google.co.il/books?id=fXzNDwAAQBAJ&pg=PA122&lpg=PA122&dq=%22Mount+Stimson%22&source=bl&ots=SATK6yys7k&sig=ACfU3U3fv4FQ07vJj3w9SQaHYjA3K8xBuA&hl=en&sa=X&ved=2ahUKEwiAurq76ujzAhWIXsAKHVevCUk4WhDoAXoECAIQAw#v=onepage&q=%22Mount%20Stimson%22&f=false The Father of Glacier National Park: Discoveries and Explorations In His Own Words], P 122</div>

== קישורים חיצוניים ==
* [https://www.sciencebase.gov/catalog/item/51dc2edce4b0f81004b79d43 הר סטימסון] באתר הסקר הגאולוגי של ארצות הברית
* [https://www.mountainzone.com/mountains/montana/flathead-mt/summits/mount-stimson/ תצלום לוויין של אזור הר סטימסון] באתר mountainzone
* [https://www.peakbagger.com/peak.aspx?pid=4816 הר סטימסון] באתר peakbagger
* [https://www.summitpost.org/mount-stimson/349415 הר סטימסון] באתר summitpost
* [https://peakvisor.com/peak/mount-stimson.html תרשים הנוף הנשקף מהר סטימסון] באתר peakvisor
* [https://www.mountainzone.com/mountains/montana/flathead-mt/summits/mount-stimson/ הר סטימסון] באתר mountainzone

* [https://peakery.com/mount-stimson-montana/ הר סטימסון] באתר peakery (לרבות מרחקים לאתרים סמוכים)
* [https://www.mountain-forecast.com/peaks/Mount-Stimson/forecasts/3091 תחזית מזג אוויר עדכנית ארוכת טווח (לפי גבהים) עבור הר סטימסון]

== הערות שוליים ==

סטימסון
סטימסון
סטימסון